Lima

Lima je glavni i najveći grad Perua. Nalazi se u dolini rijeka Chillón, Rímac i Lurín, iznad pacifičke obale u središnjem dijelu države. Zajedno sa susjednim gradom Callao čini jedinstveno metropolitansko područje (Lima Metropolitana) sa populacijom od 9.200.000 stanovnika. Poslije São Paula, drugi je najveći grad Latinske i općenito Amerike.

Grad je osnovao španski konkvistador Francisco Pizarro 18. januara 1535. Tada se grad zvao la Ciudad de los Reyes, odnosno Grad kraljeva. Ubrzo je postao glavni i najveći grad Peruanskog Vicekraljevstva. Nakon Rata za nezavisnost, Lima je postala prijestolnica novoosnovane republike. Danas u njoj živi gotovo jedna trećina peruanskog stanovništva koje živi u njenoj metropolitskoj oblasti.

Lima je jedan od najvećih finansijskih centara Latinske Amerike. Organizacija za međunarodno rangiranje GaWC je svrstala grad u Beta kategoriju.  
mini|lijevo|Trg od oružja u Limi
mini|lijevo|Manastir sv. Franciska

Historija

Limu je osnivao konkvistador Francisco Pizarro 18. januar 1535. godine kao Ciudad de los Reyes (Grad kraljeva). Današnje ime grada, koje je postalo službeno u 17. vijeku, potiče od Quechua naziva za rijeku Rimac, Lima što na kečuanskom znači "Govornik".

God. 1821., kada je Peru stekao nezavisnost, Lima je postala glavni grad države. Tokom rata Čilea, Bolivije i Perua od 1879.-1883., čileanska vojska je zauzela grad tokom čega je poginulo oko 175.000 stanovnika. Na trgu sv. Martina je 28. jula 1921. godine proslavljena stogodišnjica nezavisnosti Perua postavljanjem skulpture oslobodioca, generala Mariana Beulliurea.

Početkom 20. vijeka Lima je imala oko 140.000 stanovnika, a u 1960. godini grad je imao preko milion stanovnika, a danas grad ima preko 7 miliona stanovnika.

Gradovi prijatelji

Lima ima ugovore o prijateljstvu sa slijedećim gradovima:
  Asunción, Paragvaj
  Austin, SAD (zbratimljena 1981.)
  Bogotá, Kolumbija
  Bordeaux, Francuska (zbratimljena 1957.)
  Buenos Aires, Argentina (zbratimljena 1983.)
  Caracas, Venezuela 
  Cleveland, SAD
  Ciudad de México, Meksiko
  Guadalajara, Meksiko
  Guatemala City, Gvatemala
  Havana, Kuba  La Paz, Bolivija
  Lisabon, Portugal
  Madrid, Španija
  Managua, Nikaragva 
  Manila, Filipini 
  Miami, SAD
  Montevideo, Urugvaj 
  Panama City, Panama 
  Peking, Kina (zbratimljena 1983.)
  Pescara, Italija
  Quito, Ekvador  Rio de Janeiro, Brazil
  San Jose, Kostarika
  San Juan, Portoriko
  San Salvador, El Salvador
  Santo Domingo, Dominikanska Republika
  São Paulo, Brazil (zbratimljena 2002.)
  Seoul, Južna Koreja
  Stamford, SAD
  Tegucigalpa, Honduras
  Toluca, Meksiko

 Reference 

 Literatura 
 Gustavo A. Mellander, Nelly Maldonado & Charles Edward Magoon, The Panama Years, Río Piedras, Puerto Rico: Editorial Plaza Mayor, 1999. 

 Vanjski linkovi 
 Lima na World Monuments Watch 
 UNESCO joins United Nations effort in response to Peruvian earthquake

Kategorija:Gradovi u Peruu
Kategorija:Glavni gradovi južnoameričkih država